Foto: RIA Turkiya prezidenti Rajab Toyyib Erdo‘g‘an Turkiyaning Yevropa Ittifoqiga kirishining maqsadga muvofiqligi masalasi bo‘yicha referendum o‘tkazilishi mumkinligini aytdi. Turkiya va Yevropa Ittifoqi o‘rtasidagi munosabatlar Germaniya va Niderlandiya hukumatlari turkiyalik vazirlarga bu mamlakatlardagi turklar oldida Turkiya konstitutsiyasiga o‘zgartirishlar kiritish bo‘yicha referendum yuzasidan chiqishlarini taqiqlaganlaridan keyin keskinlashgandi. "16 apreldagi referendumdan keyin Yevropa Ittifoqiga kirish bo‘yicha muzokaralarni davom ettirish uchun referendum o‘tkazish yo‘lidan borishimiz mumkin", deb aytgan Erdo‘g‘an Antaliyadagi chiqishida.